arnastofnun/IGC-2024 huggingface dataset:
Þingræður haldnar á Alþingi Íslendinga



Herra forseti. Frv. þetta er um bráðabirgðabreyting og framlenging nokkurra laga, og hefur slíkt frv. verið samþykkt á þingum undanfarið alllengi eða á annan áratug. Aðalefni þess er að heimila að innheimta á næsta ári með viðauka stimpilgjald, leyfisbréfagjöld, gjald af innlendum tollvörutegundum, bifreiðaskatt og innflutningsgjald af hjólbörðum og gúmmíslöngum á bifreiðar. Frv. er að þessu leyti samhljóða lögum, sem samþykkt hafa verið á mörgum undanförnum þingum. Hins vegar eru felld niður ákvæði um álag á verðtoll og vörumagnstoll og um bráðabirgðasöluskattinn, en ákvæði um þetta eru í tollskránni, sem tók gildi 1. maí síðastliðinn. Þetta frv. lá fyrir Ed. og var afgr. þar ágreiningslaust. Ég vænti þess, að frv. fái sömu afgreiðslu í þessari hv. deild, og legg til, að því verði vísað til 2. umr. og hv. fjhn.



Herra forseti. Eins og fram kemur í grg. með frv. þessu, sem ég leyfi mér að flytja á þskj. 59, var með lögum nr. 41 á síðasta Alþ. kveðið svo á, að ríkissjóður skyldi árlega leggja af mörkum 3 millj. kr. á árunum 1963–1972, er hann lánaði síðan kaupstöðum og kauptúnum til kaupa á löndum og lóðum innan hlutaðeigandi sveitarfélaga: Samkvæmt nefndum lögum má lánsupphæðin nema allt að 60% af kostnaðarverði hins keypta lands, og jafnframt er ríkisstj. samkv. þeim heimilt að ábyrgjast fyrir kaupandann allt að 40% af verðinu. Tilgangurinn með þessari lagasetningu var sá að hjálpa sveitarfélögum til að komast yfir land, er þau þyrftu nauðsynlega á að halda mörgum tilfellum hafði það dregizt svo lengi hjá mörgum sveitarfélaganna að afla sér eignarheimildar, að landið var ekki falt nema fyrir háar fjárhæðir, sem þau hvorki gátu aflað sér né staðið undir að greiða með venjulegum lánskjörum. Nokkur sveitarfélög, eins og t.d. Þórshöfn og Dalvíkurhreppur, hafa notað sér nefnd lög, og mörg munu áreiðanlega fylgja á eftir. Heimilt er samkvæmt 2. málsgr. 2. gr. laganna um landakaupin, að í fjmrn. felli niður þinglesturs- og stimpilgjöld af lánsskjölum, sem kaupin varða, en heimildin mun ekki ná til afsalsbréfa. Þar sem sanngjarnt má teljast og í fullu samræmi við tilgang laganna, er lagt til í þessu frv., að undanþáguheimildin verði einnig látin ná til afsalsbréfanna. Þarfnast það ekki nánari skýringa. Ég leyfi mér, herra forseti, að leggja til, að frv. verði eftir þessa umr. vísað til 2. umr. og hv. heilbr.- og félmn.
Þingræður haldnar á Alþingi Íslendinga



Herra forseti. Í 1. málsgr. 14. gr. laga frá 23. júní 1932, um lækningaleyfi o.fl., er ákvæði þess efnis, að í reglugerð megi ákveða dagsektir allt að 5 kr. fyrir hvern dag, er vanrækt er að senda fyrirskipaðar skýrslur, enda fylgi sektunum lögtaksréttur. Í þessu frv. er gert ráð fyrir að breyta þessu ákvæði á þá leið, að í stað 5 kr., sem í sjálfu sér er löngu orðin úrelt upphæð, komi nýtt ákvæði, svofellt: „Má í reglugerð ákveða dagsektir og tiltaka sektarfjárhæð fyrir hvern dag, er vanrækt er að senda fyrirskipaðar skýrslur, enda fylgi sektunum lögtaksréttur.“ Þarna er sem sagt ákvæðið um 5 kr. fjárhæðina fellt niður, en í staðinn kveðið svo á, að um þetta skuli segja fyrir í reglugerð. Þetta frv. er flutt að ósk landlæknis. Heilbr.- og félmn. hefur athugað það og leggur einróma til, að það verði samþykkt.



Herra forseti. Á síðasta þingi voru samþ. lög um aðstoð ríkisins við kaupstaði og kauptún vegna landakaupa. í 2. málsgr. 2. gr. þeirra laga segir svo: „Fjmrn. er heimilt að fella niður þinglestursog stimpilgjöld af lánsskjölum þeim, sem um getur í 1. gr.“ En þar er átt við lánsfé, sem ríkissjóður leggur fram árlega. Það hefur sennilega ekki verið athugað, þegar þessi lög voru sett, að sveitarfélögin eða kaupstaðirnir og kauptúnin koma til með að þurfa frekari þinglesturs- og stimpilgjöld í sambandi við þessa lagasetningu heldur en eingöngu af lánsskjölum, það þarf líka að greiða slík gjöld af afsölum, og þau gjöld eru hærri en þinglesturs- og stimpilgjöld af lánsskjölum. Þess vegna hefur í Nd. verið flutt frv., sem gerir ráð fyrir því að heimila einnig niðurfellingu þinglesturs- og stimpilgjalda af afsalsbréfum fyrir löndum og lóðum, og það er eina breytingin við þessi lög, sem þetta frv., sem hér liggur fyrir, felur í sér. Þetta frv. hefur verið samþ. án breytinga í Nd., og heilbr.- og félmn., sem hefur athugað frv., leggur einróma til, að það verði samþykkt.
Þingræður haldnar á Alþingi Íslendinga



Herra forseti. A síðasta þingi var afgreitt frv, til l. um breyt. á siglingalögum, nr. 56 1914, en það er mikill lagabálkur, sem litið hefur verið breytt frá upphafi. Við undirbúning að heildarátgáfu siglingalaganna samkv. l. nr. 15 frá 20. apríl s.l. hefur komið í ljós, að láðst hefur að feila niður úr 225. gr. l. frá 1914 málslið þann, sem um getur í grg. þessa frv., en sá málsliður er fyrir löngu orðinn úreltur vegna verðlagsbreytinga, og er ekki lengur farið eftir honum af dómstólum. Er hér um að ræða ákvörðun bóta fyrir tjón á skipum eða mönnum, sem orsakast af árekstri skipa, og segir svo í málsl.: „Hvorki þessar bætur (þ.e. dánarbætur í eitt skipti fyrir öll) né bætur fyrir líkamstjón mega fara fram úr 4200 kr.“ Þessi úreltu ákvæði er lagt til að falli burtu, og er það aðalefni frv. Sjútvn. taldi, að hér væri um augljósa og sjálfsagða leiðréttingu að ræða og féllst því á tilmæli samgmrn. um að flytja frv. það, sem hér liggur fyrir, og mælir með samþykkt þess. Ég legg til, herra forseti, fyrir hönd n.. að málinu verði vísað til 2. umr.
Þingræður haldnar á Alþingi Íslendinga

Forseti (BF): Mér hefur borizt svo hljóðandi bréf: Reykjavík, 23. nóv. 1963. Ingvar Gíslason, 5. þm. Norðurl, e., hefur í dag ritað mér á þessa leið: „Þar sem ég er á förum til útlanda og verð fjarverandi næstu vikur, leyfi ég mér að biðja um fjarvistarleyfi og, með skírskotun til 138. gr. l. um kosningar til Alþingis, að óska þess, að 1. varamaður Framsfl. í Norðurl. e., Hjörtur Eldjárn Þórarinsson bóndi á Tjörn í Svarfaðardal, taki á meðan sæti mitt á Alþingi.“ Þetta er yður, herra forseti, hér með tilkynnt með ósk um, að þér látið fram fara í sameinuðu þingi rannsókn á kjörbréfi varamanns. Sigurður Bjarnason, forseti neðri deildar. Til forseta sameinaðs Alþingis.“ Kjörbréf varamanns liggur fyrir, og verður nú gert hlé á fundinum, meðan kjörbréfanefnd rannsakar það. - Fundarhlé.



Herra forseti. Kjörbréfanefnd hefur komið saman 8 fund og athugað kjörbréf fyrir Hjört Eldjárn Þórarinsson bónda á Tjörn, 1. varaþm. Framsfl. í Norðurl. e., en eftir því er óskað, að hann tald sæti á Alþingi í forföllum Ingvars Gíslasonar. Kjörbréfanefnd leggur einróma til, að kosning Hjartar Eldjárns sé gild metin og kjörbréfið sé samþykkt.

Forseti (BF): Mér hefur borizt svo hljóðandi bréf: „Reykjavík, 26. nóv. 1963. 6. landsk, þm., Davíð Ólafsson, hefur í dag ritað mér é þessa leið: „Þar sem ég er á förum til útlanda í opinberum erindum og verð fjarverandi næstu vikur, leyfi ég mér að biðja um fjarvistarleyfi og, með skírskotun til 138. gr. l. um kosningar til Alþingis, að óska þess, að 1. varamaður landsk. þm. Sjálfstfl., Ragnar Jónsson skrifstofustjóri, taki á meðan sæti á Alþingi.“ Þetta er yður, herra forseti, hér með tilkynnt. Sigurður Bjarnason, forseti neðri deildar. Til forseta sameinaðs Alþingis." Kjörbréf 1. varamanns landsk. þm. Sjálfstfl., Ragnars Jónssonar, hefur verið rannsakað og þarf því ekki að fara fram rannsókn á því að nýju og tekur hann sæti á þinginu sem 6. landsk. þm., og býð ég hann velkominn.
Þingræður haldnar á Alþingi Íslendinga



Herra forseti. Sú breyting, sem farið er fram á að gera á l. um mat á matjessíld og skozkverkaðri síld í þessu frv., er einvörðungu sú, að þar er lagt til, að matsgjaldíð verði hækkað upp í 6 kr. á tunnu. Þetta nafn á 1. og þar af leiðandi á þessu frv. er að sumu leyti kannske villandi, vegna þess að matjessíld og skozkverkuð síld er ekki lengur framleidd í þessu landi, a.m.k. ekki sem neinu nemur. En í þeim lögum eru einnig ákvæði um svokallað frjálst mat á síld, þ.e.a.s. þegar síldarsaltendur sjálfir óska eftir því, að mat verði framkvæmt á framleiðslu þeirra, eða síldarútvegsnefnd telur, að þetta mat sé nauðsynlegt, þó að ekki sé um matjessíld eða skozkverkaða síld að ræða. Þetta mat hefur verið framkvæmt að undanförnu á ca. 200 þús. tunnum af síld og allvíða á landinu, eftir því sem lengra hefur liðið, eða eftir því sem síldarverkunarstöðvum hefur fjölgað. Það er nú tekið matsgjald af þessari þannig metnu síld, sem nemur 50 aurum á tunnu. En það hrekkur ekki til nema fyrir broti af tilkostnaði við matið. T.d. er matskostnaðurinn áætlaður í ár tæp 11/2 millj. kr. Upp í það gengur svo tímakaup; sem matsmönnunum er reiknað, og svo skattgjaldið eða matsgjaldið á hverja tunnu. Ef gjaldið verður hækkað eins og hér er lagt til, fæst væntanlega á þann hátt ca. 1.2 millj. upp í kostnaðinn, og afgangurinn er svo gert ráð fyrir að komi með tímakaupi matsmanna. Auk almennrar hækkunar, sem orðið hefur í landinu, kemur hér einnig til greina mjög kostnaðarsamur liður, sem er fjölgun söltunarstöðvanna, sem hefur í för með sér mjög aukinn ferðakostnað. Þá er sú regla höfð um mat á útflutningsvörum sjávarútvegsins, að undirmatið er í flestum eða öllum tilfellum kostað af útflytjendum, en yfirmatið aftur kostað af ríkinu. Fjmrn. hefur haft orð á því, að það væri nauðsynlegt, til þess að það fengi sinn útlagða kostnað við undirmatið greiddan, að þetta gjald yrði hækkað, svo að jöfnuður fengist þarna á, og vegna þessara tilmæla fjmrn. er þetta frv. fram borið. Aðrir útflytjendur, eins og útflytjendur freðfisks, skreiðar og saltfisks, greiða allan kostnað af undirmatinu á þeim vörutegundum, og þykir þess vegna hlýða, að einnig hér sé fylgt sömu reglu. Ég leyfi mér, herra forseti, að leggja til, að frv. verði að þessari umr. lokinni vísað til 2. umr. og hv. sjútvn.
Þingræður haldnar á Alþingi Íslendinga



Herra forseti. Ég ætla nú ekki að fara mörgum orðum um þetta frv., sem ég hef leyft mér að leggja fram á þskj. 82. Hreppsnefnd Hveragerðishrepps hefur skrifað mér og hv. 5. þm. Sunnl., sem einnig á sæti í þessari hv. d., hinir þingmenn Sunnl. eiga, eins og kunnugt er, sæti í hv. Nd., og það er í samráði við 5. þm. Sunnl., sem ég flyt þetta frv. Bréf Hveragerðishrepps er prentað sem fskj. með þessu frv. Þannig stendur á í Hveragerði, að ríkið á þar flestar lóðir og mestallt landið. sem þorpið er byggt á. En inn á milli eru nokkrar landspildur og lóðir, sem eru í eigu annarra, og eftir að skipulagsuppdráttur hefur verið gerður af þorpinu, valda gömul og óhentug mörk milli þeirra lóða, sem ríkið á, og þeirra lóða, sem eru í annarra eigu, oft erfiðleikum við nýtingu lóðanna og framkvæmd skipulagsins. Það er til þess að leysa þennan vanda, sem þetta frv. er flutt. Nú kann ýmsum að þykja, að þarna sé farið aðra leið en nú hefur verið stefnan um alllangt skeið, - nefnilega sú, að hreppsfélögin eignist sjálf lóðirnar. En í Hveragerði gegnir nokkuð sérstöku máli um þetta. Ríkið á nú, eins og ég sagði, mestallt land í hreppnum, og það hefur eignazt það og er líklegt að það vilji halda áfram að eiga það vegna jarðhitans, sem þarna er, en þarna er, eins og kunnugt er, eitt mesta jarðhitasvæði landsins, sem gera verður ráð fyrir að verði hagnýtt í náinni framtíð, ekki aðeins í þágu hreppsbúa, heldur einnig í þágu fjöldamargra annarra landsmanna. Þess vegna verður að gera ráð fyrir því, að Hveragerði verði áframhaldandi undantekning frá þeirri reglu, að bæjarfélögin eða hreppsfélögin eignist sjálf lönd sín, en ríkið haldi áfram að eiga það og muni þá smátt og smátt eignast líka þær lóðir, sem það á nú. En þá virðist jafnframt augljóst, að það sé eðlilegt, að ríkið, en ekki hreppsfélagið, taki að sér þau lóðakaup - eða hugsanlega makaskipti, sem fram þyrftu að fara, til þess að skipulag og nýting landsins í hreppnum yrði framkvæmanleg. Af þessum ástæðum hefur hreppsnefndin í Hveragerði óskað eftir því, að ríkissjóði yrði veitt heimild til að kaupa þessar lóðir og landspildur, og mér hefur virzt og okkur þm. Sunnl., sem ég hef rætt þetta mál við, eðlilegt, að orðið sé við þeim óskum, og því er þetta frv. flutt. Ég vil, herra forseti, leggja til, að þessu frv. verði að lokinni þessari umr. vísað til 2. umr. og hv. heilbr.- og félmn.
Þingræður haldnar á Alþingi Íslendinga



Herra forseti. Eins og fram kom í framsöguræðu hæstv. fjmrh. fyrir frv. því, sem hér liggur fyrir, og í grg. frv., þá er aðalefni frv., ef að lögum verður, það að samræma ákvæði um lífeyrissjóð barnakennara þeirri löggjöf, sem sett var hér á hv. Alþ. á s.l. vori um lífeyrissjóð starfsmanna ríkisins. Í sambandi við lífeyrisréttindi opinberra starfsmanna geta vitanlega komið fram mörg álitamál, en hvað sem því líður, getur tæpast verið ágreiningur um það, að ákvæði laga um lífeyrissjóð barnakennara hljóti eðlilega að verða á hverjum tíma í samræmi við hin almennu lög um lífeyrisréttindi opinberra starfsmanna. Út frá þessu sjónarmiði fyrst og fremst hefur fjhn., eins og álit hennar á þskj. 96 ber með sér, orðið sammála um að leggja til., að þetta frv. verði samþ. óbreytt.



Herra forseti. Eins og fram kom í grg. hæstv. sjútvmrh. fyrir þessu frv. við 1. umr. málsins, er aðalefni þess það að samræma ákvæðin um innlenda endurtryggingu o.s.frv. þeim vaxtafæti, sem gildir á hverjum tíma. Eins og kunnugt er, eru að vísu skiptar skoðanir um það hér á hv. Alþ., hver vaxtafóturinn í þjóðfélaginu eigi að vera. En hvað sem því líður, getur það varla verið álitamál, að eðlilegt sé, að ákvæði um þá arðsúthlutun, sem hér er um að ræða, hljóti að vera í samræmi við þann vaxtafót, sem er á hverjum tíma. Með tilliti til þessa hefur allshn. orðið sammála um að leggja til, að þetta frv. verði samþykkt, þó með einni lítils háttar breytingu, eins og nál. á þskj. 101 ber með sér, nefnilega þeirri, að nafni Landsbanka Íslands verði breytt til samræmis við það, sem nú er.
Þingræður haldnar á Alþingi Íslendinga



Herra forseti. Ég leyfi mér að leggja fram svo hljóðandi skrifl. brtt. um ákvæði til bráðabirgða: „Ef hækkun verður á kaupi verkamanna og verzlunarmanna vegna samninga þeirra, sem nú standa yfir, skulu uppbætur, sem greiddar eru samkv. lögum þessum, hækka strax hlutfallslega eins mikið.“



Herra forseti. Þegar þetta mál var lagt fram, var þess getið, að ef um hækkanir yrði að ræða á almennum launakjörum, mundi verða tekið tillit til þess og frv. flutt til breytinga á þessu frv., sem væntanlega verður gert að lögum fyrir jólin. Það var líka ástæðan til þess, að svona dróst úr hömlu að flytja frv., að eftir því var beðið, hvort ekki mundi fást niðurstaða af þeim samningaumleitunum, sem nú eiga sér stað, þannig að hægt væri að taka niðurstöðu þeirra með í frv. En þegar sýnt var, að það mundi ekki takast, var frv. flutt á þeim grundvelli, að 15% yrðu látin gilda fyrir þetta ár og þangað til önnur breyting yrði. Hér er aftur á móti því slegið föstu, að ef hækkun verði á kaupi verkamanna vegna samninga þeirra, sem nú standa yfir, skuli uppbætur, sem greiddar eru samkv. lögum þessum, hækka hlutfallslega eins mikið. Nú veit enginn náttúrlega, hver niðurstaða þessara samninga verður, og má vel búast við því, að það verði einhver mismunandi hundraðstala - e.t.v., sem samningarnir hækka um. Ég held þess vegna, að það verði óumflýjanlegt að flytja alveg konkret till., þegar niðurstaða þessara samningaumleitana liggur fyrir, en ekki að ákveða útgjöld í þessu skyni með það óákveðnu orðalagi, eins og í till. er gert, - það verði að hafa hinn háttinn á, sem skýrt var frá, þegar frv. var lagt fram, að það verði þá að leggja fyrir nýtt frv. á Alþingi, þegar niðurstaða þessara samningaumleitana liggur fyrir. Ég tel þess vegna ekki fært að samþykkja þessa till. eins og hún er, vegna þess að það getur orkað tvímælis, hvernig beri að skilja hana, og þess vegna einlægara að hafa alveg með ákveðnum tölum, hvernig það skuli vera. Ég leyfi mér því að leggja til, að till. verði felld.
Þingræður haldnar á Alþingi Íslendinga



Herra forseti. Frv. þetta er flutt í samræmi við samkomulag, sem um það hefur orðið milli dómsmrh. Norðurlanda að beita sér fyrir samræmingu á fullnustu refsidóma í þessum löndum á þann veg, að það yrði heimilt að framfylgja þessum refsidómum í hverju landi fyrir sig, þó að dómur sé upp kveðinn í öðru landi. Frv., eins og það liggur fyrir hér, er í samræmi við þau frv., sem nú liggja fyrir þjóðþingum hinna Norðurlandanna, og er hugmyndin, að löggjöfin í þeim löndum öllum verði endanlega afgreidd fyrir næstkomandi áramót og því að því stefnt, að einnig hér verði þessi löggjöf afgreidd fyrir þann tíma, þannig að lögin geti fylgzt að. Frv. lá fyrir síðasta þingi, en hlaut þá ekki fullnaðarafgreiðslu, m. a. vegna þess, að málið var ekki komið á þann rekspöl í hinum Norðurlöndunum, og þótti því rétt að bíða með samþykkt málsins einnig. En nú er séð fyrir endann á því í öllum löndunum, að þessi löggjöf muni verða sett um svipað leyti alls staðar. Það er einróma till. allshn. þessarar hv. d., að frv. verði samþ. óbreytt.



Frv. til l. um samþykkt á ríkisreikningnum fyrir árið 1962 liggur hér fyrir. Við 1. umr. fjárlaga 22. okt. s.l. gerði ég grein fyrir afkomu ríkisins á árinu 1962 og þykir því ekki ástæða til að endurtaka þær upplýsingar hér. Ríkisreikningurinn sjálfur með aths. yfirskoðunarmanna, svörum ráðuneyta og till. yfirskoðunarmanna liggur hér einnig fyrir. Ég legg til, að frv. verði vísað til 2. umr. og hv. fjhn.
Þingræður haldnar á Alþingi Íslendinga

Forseti (BF): Svo hljóðandi bréf hefur borizt: „Reykjavík, 11. des. 1963. 4. landsk. þm., Guðmundur Í. Guðmundsson, hefur í dag ritað mér á þessa leið: „Þar sem ég er á förum til útlanda í opinberum erindum og verð fjarverandi næstu vikur, leyfi ég mér að biðja um fjarvistarleyfi og, með skírskotun til 138. gr. l. um kosningar til Alþingis, að óska þess, að vegna forfalla 1. varamanns taki 2. varamaður landsk. þm. Alþfl., Unnar Stefánsson viðskiptafræðingur, sæti á Alþingi í fjarveru minni.“ Þetta er yður, herra forseti, hér með tilkynnt með ósk um, að þér látið fram fara í sameinuðu þingi rannsókn á kjörbréfi varamanns. Sigurður Ó. Ólafsson, forseti efri deildar. Til forseta sameinaðs Alþingis.“ Einnig liggur fyrir svo hljóðandi símskeyti frá Friðjóni Skarphéðinssyni: „Vegna annríkis í embætti mínu hef ég ekki tök á að taka sæti á Alþingi í fjarveru Guðmundar Í. Guðmundssonar að þessu sinni. Friðjón Skarphéðinsson.“ Enn fremur liggur fyrir kjörbréf Unnars Stefánssonar, útgefið af landskjörstjórn, og vildi ég biðja hv. kjörbréfanefnd að taka það til rannsóknar. Á meðan verður gert fundarhlé. - Fundarhlé.



Herra forseti. Svo sem lesið var hér áðan úr forsetastól, var óskað eftir því, að varamaður landsk. þm. Alþfl. tæki sæti hér á þingi í fjarveru utanrrh. 1. varamaður landsk. þm. flokksins er Friðjón Skarphéðinsson, en hann hefur sent skeyti, þar sem hann tekur fram, að vegna annríkis við embættisstörf geti hann ekki tekið sæti í þetta skipti á þingi. En fyrir fundi kjörbréfanefndar lá kjörbréf Unnars Stefánssonar viðskiptafræðings, sem er 2. varaþm. landsk. þm. flokksins, og samþykkti kjörbréfanefnd einróma að taka kosningu Unnars gilda og mæla með samþykkt kjörbréfsins.
Þingræður haldnar á Alþingi Íslendinga



Herra forseti. Ég tel, að með þeim brtt., sem þegar hafa verið samþykktar frá samgmn., hafi verið náð þeim tilgangi, sem að var stefnt með svipuðum till, og þessari og til umr. komu hér við 2. umr., og segi því nei.



Herra forseti. Vegna þess að ég átti þátt í að semja um að haga þessu atriði eins og gert er ráð fyrir í till. samgmn. við frv., segi ég nei.
Þingræður haldnar á Alþingi Íslendinga



Herra forseti. Efni málsins er afar einfalt. Tillaga er um að breyta því, að nauðsynlegt sé, að bæði formaður og varaformaður náttúruverndarráðs séu embættisgengir lögfræðingar, í það, að aðeins annar hvor þeirra þurfi að vera það. Menntmn. hefur komið saman og mælir einróma með frv.
Þingræður haldnar á Alþingi Íslendinga



Þessar umr. hafa nú verið mjög tættar í sundur. Það er æðilangt síðan ég flutti fyrri hluta, þ.e.a.s. það, sem átti að verða fyrri hluti af þessari ræðu. Ég hafði svarað hæstv. viðskmrh. að nokkru leyti, en ekki nándar nærri að öllu leyti. En með tilliti til þess, hvernig ástatt er með afgreiðslu mála nú fyrir jólin, ætla ég að fresta því að flytja fram þau rök, sem ég átti ótalin, og flytja þau fram annaðhvort við 2. eða 3. umr. málsins:
Þingræður haldnar á Alþingi Íslendinga



Herra forseti. Hv. Ed. hefur gert smávægilega breytingu á þessu einfalda frv., sem hér liggur fyrir. Í gildandi lögum er gert ráð fyrir því, að formaður og varaformaður náttúruverndarráðs skuli vera embættisgengur lögfræðingar. í frv. var lagt til, að einungis annaðhvort formaður eða varaformaður skyldi vera embættisgengur lögfræðingur, og var frv. samþ. þannig shlj. í þessari hv. d. með einróma meðmælum hv. menntmn. Í Ed. var skilyrðið um embættisgengan lögfræðing fellt algerlega niður. Menntmn. Ed. var á einu máli um, að óþarfi væri að setja slíkt skilyrði, og hv. Ed. féllst einum rómi á þá skoðun hv. menntmn. Hér er í raun og veru um mjög smávægileg atriði að ræða, og leyfi ég mér að vænta þess, að hv. Nd. geti fallizt á þessa einróma skoðun hv. Ed. og samþykki frv. eins og það kemur frá hv. Ed.

forseti (SB): Þar sem þetta verður væntanlega síðasti fundur hv. þd., áður en þingi verður frestað, vil ég leyfa mér að óska öllum hv. þdm. gleðilegra jóla og nýárs. Utanbæjarþm. óska ég góðrar heimferðar og heimkomu. Það er ósk mín og von, að allir hv. þdm. megi hittast hér heilir og sælir á nýju ári.



Herra forseti: Ég vil leyfa mér að þakka hæstv. forseta fyrir árnaðaróskir hans í garð okkar þm., og ég veit, að ég mæli þar fyrir munn okkar allra, er ég, flyt honum góðar jólaóskir og óskir um gleðilegt og farsælt nýtt ár og þökk fyrir samstarfið á liðna árinu. Ég vil biðja þingheim að taka undir þessa ósk til hæstv. forseta með því að risa úr sætum. - Dm. risu úr sætum.

Forseti (SB): Ég þakka hv. 1. þm. Austf fyrir hlýleg orð í minn garð og öllum hv. þm. fyrir að hafa tekið undir þau. Ég endurtek árnaðaróskir mínar til hv. þdm. og segi fundinum slitið.
Þingræður haldnar á Alþingi Íslendinga



Herra forseti. Frv. á þskj. 74 til l. um lífeyrissjóð barnakennara var lagt fyrir hv. Ed. af hæstv. fjmrh. Eins og segir í grg. og hæstv. fjmrh. gerði enn fremur grein fyrir, þegar málið var lagt fram hér í hv. d., þá miðar þetta frv. að því að samræma reglur þessa lífeyrissjóðs þeim reglum, sem gilda um lífeyrissjóð starfsmanna ríkisins, en lög þessara tveggja sjóða hafa verið samhljóða, frá því að þeir voru stofnaðir, eftir því sem við hefur getað átt. Þessu samræmi er haldið samkv. þessu frv. En eins og hv. þm. er kunnugt, var gerð breyting á l. um lífeyrissjóð starfsmanna ríkisins á síðasta Alþingi. Um efni þessa frv. skal því ekki fjölyrt hér, þar sem fyrir því hefur verið gerð grein áður. Nál. á þskj. 189 frá fjhn., sem hér liggur fyrir, er því miður nokkuð síðbúið, og vil ég mega biðja hv. þdm. velvirðingar á því, en efni málsins er, að brýn nauðsyn er á því, að frv. verði að lögum fyrir lok þessa árs, svo að það megi koma til framkvæmda með upphafi næsta árs. Ég færi samnm. mínum í fjhn. þakkir fyrir, hversu vel þeir brugðust við að afgreiða málið, þótt komið væri fram á tólftu stund, en eins og segir í nál., þá mælir n. einróma með, að frv. verði samþ. óbreytt. Þá vil ég leyfa mér að vona, að frv. fái nú skjóta og góða afgreiðslu hér í hv. deild.